Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 3 Pv 233/12/1102	Bratislava II, 23.4.2014
EEČ : 2-9-158-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava II zo dňa 4.6.2012, spisová značka 3 Pv 233/12/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od presne nezisteného času neoprávnene prechovával pre vlastnú potrebu plastové vrecko s tlakovým uzáverom s obsahom sušeného rastlinného materiálu, ktoré dňa 9. 3. 2012 v čase okolo 15.40 hodine v Bratislave na Papánkovom námestí v areáli zrúcaniska bývalého obchodného domu Ružinov na základe výzvy policajta dobrovoľne vydal, pričom prehlásil, že sa jedná o marihuanu. Znaleckým posudkom Kriminalistického a expertízneho ústavu Policajného zboru  Bratislava bolo zistené, že v plastovom vrecku s tlakovým uzáverom  sa nachádzalo 685 mg rastliny rodu Cannabis (konope) s obsahom tetrahydrokanabinolu (THC) v množstve väčšom ako 20 mg,  čo zodpovedá minimálne 2 obvykle jednorazovým dávkam drogy, pričom rastliny rodu Cannabis (konope)  sú zaradené v zmysle zákona číslo 139/1998 Zbierky zákonov o omamných látkach, psychotropných látkach a prípravkoch v znení neskorších predpisov do I. skupiny omamných látok,

Uznesením prokurátora Okresnej prokuratúry Bratislava II zo dňa 4.6.2012, spisová značka 3 Pv 233/12/1102, bola určená obvinenému skúšobná doba v trvaní 12 mesiacov.
Odôvodnenie:
	Uznesením povereného príslušníka Okresného riaditeľstva Policajného zboru v Bratislave II, Obvodného oddelenia Policajného zboru Ružinov-východ pod ČVS: ORP-749/RV-B2-2012  zo  dňa 12. 4. 2012 bolo  podľa § 206 odsek 1 Trestného poriadku vznesené obvinenie XXXXX, narodenému XXXXX, trvale bytom v XXXXX, XXXXX, prechodne bytom v XXXXX, XXXXX pre prečin nedovolenej výroby  omamných a   psychotropných  látok,  jedov  alebo  prekurzorov,  ich  držania  a  obchodovania  s  nimi  podľa  § 171 odsek 1 Trestného zákona na skutkovom základe uvedenom vo výrokovej časti tohto uznesenia. 

Uznesením prokurátorky Okresnej prokuratúry pre Bratislavu II pod číslom konania 3 Pv 233/12-7 zo dňa 4. 6. 2012, ktoré nadobudlo právoplatnosť dňom 15. 6. 2012, bolo podľa § 216 odsek 1 Trestného poriadku trestné stíhanie obvineného XXXXX  podmienečne zastavené a podľa § 216 odsek 2 Trestného poriadku mu bola určená skúšobná doba v trvaní 12 (dvanásť) mesiacov, ktorá začala plynúť odo dňa právoplatnosti citovaného uznesenia a počas ktorej bol povinný zdržať sa akéhokoľvek protiprávneho konania a viesť riadny život.

           Skúšobná doba podmienečného zastavenia trestného stíhania obvineného XXXXX teda začala plynúť od 16. 6. 2012 a uplynula dňa 16. 6. 2013, pričom šetrením bolo zistené, že obvinený viedol počas tejto doby riadny život, čo je preukázané aktuálnym odpisom registra trestov obvineného a výpisom z registra priestupkov Obvodného úradu Bratislava.

            Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

            Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e/.

            Podľa § 9 odsek 1 písmeno e/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Vzhľadom na vyššie uvedené skutočnosti som preto rozhodla tak, ako je uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Vanková
prokurátorka